Barokken+i+Norge

Barokken kom senere til Norge enn i Europa, og kan gjerne deles inn i to underperioder, “bruskbarokk” (1600-årene) og “fransk løv-barokk” (1700-årene). Først kom barokken til kystbyene mot midten av 1600-tallet og bredte seg deretter innover flatbygdene og i dalene til det indre av landet. Ved siden av disse to underperioder, har vi også “klassiske barokk” som er inspirert av Europa.

I bygdene utviklet det seg en rik akantusbarokk som særlig manifesterte seg i kirkenes inventar. Det ble bygget deretter en rekke etter-reformatoriske kirker. Mange av dem hadde prekestolalter med prekestolen over alteret, en understrekning av prekenens betydning i den reformatoriske gudstjenesten. Slike eksempler kan vi finne i Nykirken i Bergen, Røros kirke, Kongsberg kirke og i Sør-Fron kirke. Men som oftest ble kunstnere og arkitekter i stor grad hentet fra utlandet, og utenfor de store byene utviklet det seg treskjærere, som Peder Nergelsens veksted i Bergen, Jakob Bersveinsson Klugstad, Estil Guttormsen Kjørrn osv.



Det er mange anonyme kunstnere under barokken som var knyttet til portrettmaleri og gruppemaleri både med levende og døde. Men det finnes også en del kjente kunstnere som Salomon van Haven fra Stralsund, Adam van Breen eller Johan Hansen. Men det er også viktig å nevne her den fremste dekorasjonsmaleren - Mathias Blumenthal, som har skapt en rekke rutinemessige, men dyktig utførte portretter.

Omkring midten av 1700-tallet blir bildet av kunstindustrien betydelig rikere. Det er en naturlig følge av den nye økonomiske politikk, merkantilismen. Rokokkoen, for sånn heter denne underperioden er en livlig og blomstrende periode i norsk brukskunst, særlig om vi trekker folkekunsten og den mer amatørmessige innsats inn i bildet.

Men barokken har også påvirket litteraturen, særlig diktningen. Den norske barokkdiktningen var hovedsakelig preget av religion. I tillegg ble det laget også dikt om fødsel, død, giftemål og ulykker. I forbindelse med barokken, kan vi nevne to ganske kjente diktere fra denne perioden, nemlig Dorothe Engelbretsdotter og Petter Dass.

Kilder: [|http://kunsthistorie.com/fagwiki/Barokk#Barokk_i_Norge] - bilder også Tema "Barokken i Norge"